b'\n_START_ARTICLE_\nOzyptila\n_START_SECTION_\nUtseende\n_START_PARAGRAPH_\nOzyptila artene er generelt ganske sm\xc3\xa5 edderkopper og mange er ganske like hverandre. Flere er ofte lyst blekgule eller litt m\xc3\xb8rkere brune eller r\xc3\xb8dbrune, med lysere eller m\xc3\xb8rkere flekker. Enkelte arter har artstypiske flekker (m\xc3\xb8nster), men for sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd._NEWLINE_Kroppen er todelt i en bakkropp og et hode-bryst-parti, kalt cephalothorax. Hodet har forfra en slags firkantet form. Foran p\xc3\xa5 hodet er det \xc3\xa5tte \xc3\xb8yne. Hos krabbeedderkopper er de to fremste beina ekstra kraftige og lange, mens de to bakerste beina er kortere.'